TSR พุ่งกระฉูด! นิวไฮในรอบเกือบ 4 เดือน รับประเด็นบวกได้ไลเซ่นส์สินเชื่อ
TSR พุ่งกระฉูด! นิวไฮในรอบเกือบ 4 เดือน รับประเด็นบวกได้ไลเซ่นส์สินเชื่อส่วนบุคคล ล่าสุด ณ เวลา 10.27 น. ราคาอยู่ที่ 5.75 บาท บวก 0.60 บาท หรือ 11.65% สูงสุดที่ 5.90 บาท ต่ำสุดที่ 5.15 บาท มูลค่าซื้อขายที่ 134.96 ล้านบาท
7 ธ.ค. 2559

ผู้สื่อข่าวรายงานว่า ราคาหุ้นบริษัท เธียรสุรัตน์ จำกัด (มหาชน) หรือ TSR ณ เวลา 10.27 น. ราคาอยู่ที่ 5.75 บาท บวก 0.60 บาท หรือ 11.65% สูงสุดที่ 5.90 บาท ต่ำสุดที่ 5.15 บาท มูลค่าซื้อขายที่ 134.96 ล้านบาท ขณะที่ดัชนีตลาดหุ้นไทยโดยรวมบวก 0.11%
โดยราคาหุ้น TSI มีการปรับตัวขึ้นสูงสุดในรอบเกือบ 4 เดือน นับตั้งแต่ราคาหุ้นอยู่ที่ระดับ 5.90 บาท ณ วันที่ 11 สิงหาคม 2559

 
ด้าน บล.โกลเบล็ก มองประเด็นบวกสำหรับ TSR จากการที่บริษัทย่อยได้รับอนุญาตจากกระทรวงการคลังให้ประกอบธุรกิจสินเชื่อส่วนบุคคลภายใต้การกำกับเป็นที่เรียบร้อยแล้ว และเตรียมพร้อมเปิดให้บริการสินเชื่อส่วนบุคคล (Personal Loan) และรับจำนำเล่มรถ โดยคาดว่าจะเริ่มให้บริการในต้นปี 60
โดย นายวิรัช วงศ์นิรันดร์ กรรมการผู้จัดการ ของ TSR กล่าวเมื่อวานนี้โดยมั่นใจว่าการแตกไลน์เข้าสู่ธุรกิจลีสซิ่ง จะช่วยผลักดันรายได้และกระจายความเสี่ยงการลงทุนให้กับบริษัท ส่งผลให้ธุรกิจเติบโตอย่างแข็งแกร่ง สร้างผลตอบแทนที่ดีให้กับผู้ถือหุ้นในอนาคต